**การวิเคราะห์และคำอธิบายระหว่างกาลของฝ่ายจัดการ (Interim Management Discussion and Analysis)**

**ภาพรวมของการดำเนินธุรกิจ**

* รายได้จากการให้บริการเดินรถเพิ่มขึ้น 1.0% เป็น 807.44 ล้านบาท เมื่อเทียบกับปีก่อน จากการเพิ่มขึ้นของรายได้ค่าเดินรถตามสัญญาในส่วนต่อขยายสายสุขุมวิท และสายสีลม
* รายได้จากธุรกิจโฆษณาลดลง 34.0% เป็น 851.61 ล้านบาท จากช่วงเดียวกันของปีก่อน จากการลดลงของรายได้จากโมเดิร์นเทรด
* รายได้จากการให้บริการอื่นลดลง 48.0% เป็น 171.78 ล้านบาท จากช่วงเดียวกันของปีก่อน จากการลดลงของรายได้จากทางเชื่อม และรายได้อื่นๆ
* กำไรสุทธิสำหรับงวดก่อนหักส่วนของผู้ถือหุ้นส่วนน้อย เท่ากับ 976.77 ล้านบาท ลดลง 14.8% จากช่วงเดียวกันของปีก่อน

**งบกำไรขาดทุน**

**รายได้รวม**

|  |  |
| --- | --- |
|   | **งบการเงินรวม** |
|   | **สำหรับงวดไตรมาสสิ้นสุดวันที่ 30 กันยายน** |
|   | **(ตรวจสอบ)****2558** | **(ตรวจสอบ)(ปรับปรุงใหม่)****2557** | **เพิ่มขึ้น/(ลดลง)** | **%** |
| **รายได้จากการให้บริการ** |  |  |  |  |
| รายได้จากการให้บริการเดินรถ | 807.44  | 799.32  |  8.12  | 1.0% |
|  รายได้ค่าโฆษณา | 851.61  | 1,291.18  |  (439.57) | -34.0% |
| รายได้จากการให้บริการพื้นที่ |  176.70  | 155.30  | 21.4  | 13.8% |
| รายได้จากการให้บริการอื่น | 171.78  |  330.12  |  (158.35) | -48.0% |
|  **รวมรายได้จากการให้บริการ** |  **2,007.53**  | **2,575.92**  |  **(568.39)** | **-22.1%** |

บีทีเอสซีและบริษัทย่อย มีรายได้ดำเนินการหลักมาจากรายได้จากการให้บริการ เท่ากับ 2,007.53 ล้านบาท คิดเป็นร้อยละ 79.3 ของรายได้รวม ซึ่งลดลง 568.38 ล้านบาท หรือลดลงร้อยละ 22.1 เมื่อเปรียบเทียบกับปีก่อน โดยเป็นการลดลงจากรายได้ค่าโฆษณาและรายได้อื่น ทั้งนี้รายได้จากการให้บริการเดินรถ และรายได้จากการให้บริการอื่น คิดเป็นสัดส่วนร้อยละ 31.9 และ 6.8 ของรายได้รวม ตามลำดับ สำหรับรายได้ค่าโฆษณาและ รายได้จากการให้บริการพื้นที่ ซึ่งคิดเป็นสัดส่วนรวมกัน ร้อยละ 40.6 ของรายได้รวม ลดลงจากปีก่อน 418.17 ล้านบาท

รายได้จากค่าโฆษณา เท่ากับ 851.61 ล้านบาท ลดลง 439.57 ล้านบาท หรือลดลงร้อยละ 34.0 สาเหตุหลักมาจากธุรกิจสื่อโฆษณาในโมเดริน์เทรดลดลง เนื่องจาก 2 ปัจจัยหลัก 1) สัญญาในการรับบริหารจัดการในห้างเทสโก้โลตัสได้ทยอยสิ้นสุดลงระหว่างเดือนธันวาคม 2557 ถึง เดือนกุมภาพันธ์ 2558 และ 2) บริษัทย่อย ได้ตัดสินใจยกเลิกสัญญากับห้างสรรพสินค้าบิ๊กซี (บิ๊กซี) ก่อนครบกำหนด เนื่องจากพบว่ามีสื่อโฆษณาที่ไม่ใช่ของบริษัทย่อย เป็นจำนวนมากในพื้นที่ที่บริษัทฯ ได้รับสิทธิแต่เพียงผู้เดียว โดยบิ๊กซีไม่สามารถควบคุมแก้ไขเหตุการณ์ดังกล่าวได้ตามเงื่อนไขที่ระบุในสัญญา ส่งผลกระทบต่อการลดลงของรายได้และความสามารถในการทำกำไรของบริษัทย่อยอย่างมีนัยสำคัญ

รายได้จากการให้บริการเดินรถ เท่ากับ 807.44 ล้านบาท เพิ่มขึ้น 8.12 ล้านบาท หรือเพิ่มขึ้นร้อยละ 1.0 เป็นผลมาจากการเพิ่มขึ้นของรายได้ค่าบริหารการเดินรถ (O&M) ตามสัญญาเดินรถและซ่อมบำรุงในส่วนต่อขยายของระบบรถไฟฟ้าขนส่งมวลชนกรุงเทพมหานคร

รายได้จากการให้บริการพื้นที่ เท่ากับ 176.70 ล้านบาท เพิ่มขึ้น 21.4 ล้านบาทหรือ เพิ่มขึ้นร้อยละ 13.8 เป็นผลจากรายได้ค่าเช่าพื้นที่บนสถานีบีทีเอสเพิ่มขึ้น จากอัตราค่าเช่าสัญญาในปีก่อน และปริมาณการเช่าพื้นที่ร้านค้าขนาดเล็กเพิ่มมากขึ้น

รายได้จากการให้บริการอื่น เท่ากับ 171.78 ล้านบาท ลดลง 158.35 ล้านบาท หรือลดลงร้อยละ 48.0 เป็นผลส่วนใหญ่จากการลดลงของรายได้ที่เกี่ยวข้องการให้บริการรถไฟฟ้าเพื่อทดสอบระบบส่วนต่อขยาย และการให้บริการที่จอดรถ

นอกจากรายได้จากการดำเนินงานข้างต้น บีทีเอสซี และบริษัทย่อยมีรายได้ ดอกเบี้ยรับ เท่ากับ 286.37 ล้านบาท คิดเป็นร้อยละ 11.3 ของรายได้รวม ลดลง 276.29 ล้านบาท หรือลดลงร้อยละ 49.1 เมื่อเปรียบเทียบกับปีก่อน เนื่องจากบีทีเอสซีมีเงินลงทุนลดลง จากการจ่ายคืนหุ้นกู้ชุดที่สี่ของบีทีเอสซี (จำนวน 1,468.90 ล้านบาท) ในเดือนสิงหาคม 2558 และการจ่ายปันผลจำนวน 1,285.37 ล้านบาท ประกอบกับอัตราผลตอบแทนที่ได้รับลดลง ตามอัตราดอกเบี้ยของตลาดเงิน นอกจากนี้ยังมีรายได้พิเศษจากการจำหน่ายเงินลงทุนในบริษัทย่อยของวีจีไอ และเงินลงทุนของบริษัทเป็นจำนวน 101.72 ล้านบาท และกำไรจากการจำหน่ายอุปกรณ์โฆษณาที่ติดตั้งอยู่ในโมเดริน์เทรด

**ค่าใช้จ่าย**

ในไตรมาสที่ของปี 2558/2559 บีทีเอสซีและบริษัทย่อย มีค่าใช้จ่ายรวม 544.51 ล้านบาท ลดลง 229.98 ล้านบาท หรือลดลงร้อยละ 29.7 เมื่อเปรียบเทียบกับปีก่อน โดยมีรายละเอียดการลดลงของค่าใช้จ่าย ดังต่อไปนี้



บีทีเอสซีและบริษัทย่อย มีค่าใช้จ่ายหลักมาจากค่าใช้จ่ายในการให้บริการและบริหาร เท่ากับ 521.76 ล้านบาท คิดเป็นร้อยละ 20.6 ของรายได้รวม ลดลง 234.85 ล้านบาท หรือลดลงร้อยละ 31.0 เมื่อเปรียบเทียบกับปีก่อน โดยค่าใช้จ่ายในการดำเนินงานของการโฆษณาในธุรกิจโมเดริ์นเทรดลดลงไปในทิศทางเดียวกันกับรายได้จากการยกเลิกสัญญากับห้างสรรพสินค้าเทสโก้ โลตัส และบิ๊กซี

นอกจากนี้บีทีเอสซีและบริษัทย่อยได้บันทึกสำรองค่าเผื่อการด้อยค่าของอุปกรณ์ที่ใช้ในการดำเนินงาน และสินทรัพย์อื่นที่เกี่ยวข้องกับสัญญาดังกล่าว ซึ่งมีมูลค่าสุทธิตามบัญชี ณ วันที่ 31 มีนาคม 2558 จำนวน 102 ล้านบาท ในงบการเงินรวม และบันทึกประมาณการค่าเสียหายที่จะเกิดขึ้นเนื่องจากการยกเลิกสัญญาดังกล่าวในเบื้องต้นจำนวน 113 ล้านบาท ในงบการเงินรวม สำหรับงวดบัญชีสิ้นสุดไตรมาสสองของปีบัญชี 2558/2559 บริษัทย่อยได้ทบทวนประมาณการค่าเสียหายนี้ใหม่เนื่องจากมีค่าใช้จ่ายบางรายการเกิดขึ้นจริงต่ำกว่ามูลค่าที่ประมาณไว้จึงได้ปรับลดยอดประมาณการดังกล่าวลงจำนวน 94.38 ล้านบาท และได้ทบทวนแระมาณการส่วนต่างของรายได้ที่ต่ำกว่าค่าตอบแทนขั้นต่ำเป็นจำนวน 136.60 ล้านบาท

บีทีเอสซีและบริษัทย่อย มีค่าใช้จ่ายทางการเงิน จำนวน 76.49 ล้านบาท ลดลง 42.02 ล้านบาท หรือลดลงร้อยละ 35.5 จากปีก่อน สาเหตุจากการลดลงของดอกเบี้ย เนื่องจากหุ้นกู้ระยะยาวของบีทีเอสซีได้ครบกำหนดชำระคืนเงินต้น